ai4bharat/Pralekha huggingface dataset:
பழங்குடியினர் நலத்துறை அமைச்சகம்
போபாலில் மறுசீரமைக்கப்பட்ட ராணி கமலாபதி ரயில் நிலையத்தை பிரதமர் நாட்டுக்கு அர்பணிக்கவுள்ளார்
உஜ்ஜெயினிலிருந்து இந்தூர் வரை இரண்டு புதிய மின்சார ரயில்களை பிரதமர் கொடியசைத்து தொடங்கி வைக்கிறார்
மத்தியப் பிரதேசத்தில் ரயில்வேத்துறையின் பல திட்டங்களையும் பிரதமர் தொடங்கி வைக்கவுள்ளார்
மத்தியப் பிரதேசத்துக்கு நாளை செல்லும் பிரதமர் திரு நரேந்திர மோடி, மறுசீரமைக்கப்பட்ட ராணி கமலாபதி ரயல் நிலையத்தை மாலை 3 மணியளவில் தொடங்கி வைக்கிறார்.
இந்த மறுசீரமைக்கப்பட்ட ரயில் நிலையத்துக்கு கோண்ட் ராஜ்ஜியத்தின் ராணி கமலாபதியின் பெயர் வைக்கப்பட்டது. இந்த ரயில் நிலையம் மத்தியப் பிரதேசத்தில், உலகத் தரத்தில் அமைக்கப்பட்ட முதல் ரயில் நிலையம் ஆகும். அரசு மற்றும் தனியார் பங்களிப்புடன் மறுசீரமைக்கப்பட்ட இந்த ரயில் நிலையம், பசுமை கட்டிடமாக வடிவமைக்கப்பட்டுள்ளது, இதில் மாற்றுத்திறனாளிகளுக்கான வசதிகள் செய்யப்பட்டுள்ளன. இந்த ரயில் நிலையம் ஒருங்கிணைந்த பன்நோக்கு போக்குவரத்து மையமாகவும் உருவாக்கப்பட்டுள்ளது.
இந்நிகழ்ச்சியில், உஜ்ஜெயின் முதல் பஃதேஹாபாத் சந்திராவதிகன்ச் வரை அகல ரயில் பாதை மற்றும் மின்பாதை திட்டம்,போபால் - பர்கேரா வழித்தடத்தில் 3வது ரயில் பாதை திட்டம், மதேலா -நிமர் கேரி வழித்தடத்தல் அகல்பாதை மற்றும் மின்பாதை திட்டம், குணா-குவாலியர் வழித்தடத்தில் மின்மயமாக்க திட்டம் உட்பட மத்தியப் பிரதேசத்தில் ரயில்வேயின் பல திட்டங்களை பிரதமர் நாட்டுக்கு அர்ப்பணிக்கிறார். உஜ்ஜெயின்-இந்தோர் மற்றும் இந்தோர் - உஜ்ஜெயின் இடையே இரண்டு புதிய மின்சார ரயில்களையும் பிரதமர் கொடியசைத்து தொடங்கி வைக்கிறார்.
பெருநிறுவனங்கள் விவகாரங்கள் அமைச்சகம்
கார்ப்பரேட் விவகார அமைச்சகம் மற்றும் IEPFA மேலும் எளிதாக வணிகம் செய்வதற்கும், எளிதாக வாழ்வதற்கும் IEPFA க்ளைம் தீர்வு செயல்முறையை எளிதாக்குகிறது
இந்திய அரசின் எளிதான வாழ்க்கை மற்றும் எளிதாக வணிகம் செய்வதற்கான நோக்கம் என்ற பார்வையை நோக்கிய ஒரு முக்கியப் படியாக, முதலீட்டாளர் கல்வி மற்றும் பாதுகாப்பு நிதி ஆணையத்தின்  விதிகள், 2016ன் கீழ், பல்வேறு தேவைகளை பகுத்தறிவு செய்வதன் மூலம் கார்ப்பரேட் விவகார அமைச்சகம்  உரிமைகோரல் தீர்வு செயல்முறையை மேலும் எளிதாக்கியுள்ளது.
உரிமை கோருபவர்களுக்கு, முன்கூட்டிய ரசீது தேவை என்பது தள்ளுபடி செய்யப்பட்டுள்ளது, வாரிசு சான்றிதழ்/ உயில் தகுதி/ உயிலின் தேவை ஆகியவை ஃபிசிக்கல் மற்றும் டிமேட் பங்குகளுக்கு ரூ. 5,00,000  வரை தளர்த்தப்பட்டுள்ளது, ஆவணங்களின் சான்று அலுவலர் மூலம் பெறப்படுபவை சுயமாக மாற்றப்பட்டுள்ளது. ஒப்பீட்டளவில் பிரமாணப் பத்திரங்கள் மற்றும் உத்தரவாதத்தின் சான்றொப்பம் மற்றும் தேவைகள் தளர்த்தப்பட்டுள்ளன.
நிறுவனங்களுக்கு, உரிமைகோரப்படாத சஸ்பென்ஸ் கணக்கு தொடர்பான ஆவணங்களை இணைக்க வேண்டிய தேவை தளர்த்தப்பட்டுள்ளது மற்றும் நிறுவனங்கள் பரிமாற்ற ஆவணத்தை ஏற்றுக்கொள்ளவும் தளர்வு வழங்கப்பட்டுள்ளது. வாரிசுச் சான்றிதழ், உயில் போன்றவை அவற்றின் உள் அங்கீகரிக்கப்பட்ட நடைமுறைகள் மற்றும் உடல் தகுதி சான்றிதழின் இழப்புக்கான செய்தித்தாள் விளம்பரத் தேவையின்படி ரூ.5,00,000 வரை தள்ளுபடி செய்யப்பட்டுள்ளது.
இன்று வரை IEPFA 1.29 கோடிக்கும் அதிகமான பங்குகளைத் திரும்பப்பெறும் 20,000 க்கும் மேற்பட்ட கோரிக்கைகளுக்கு ஒப்புதல் அளித்துள்ளது. ரூ.1,011 கோடிக்கும் அதிகமான சந்தை மதிப்புள்ள பங்குகள் மற்றும் ரூ.20 கோடிக்கும் அதிகமான ஈவுத்தொகை மற்றும் பிற தொகைகள் திருப்பி அளிக்கப்பட்டுள்ளன.
பிரதமர் அலுவலகம்
மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் நேரிட்ட உயிரிழப்பிற்கு பிரதமர் இரங்கல்
மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் உயிரிழந்தவர்களின் குடும்பத்தினருக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். விபத்தில் உயிரிழந்தவர்களின் குடும்பத்தினருக்கு தலா ரூ. 2 லட்சமும், காயமடைந்தவர்களுக்கு தலா ரூ. 50,000மும் பிரதமரின் தேசிய நிவாரண நிதியிலிருந்து வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் உயிரிழந்தவர்களைக் குறித்து மிகவும் வேதனை அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய விரும்புகிறேன். பாதிக்கப்பட்டவர்களுக்குத் தேவையான அனைத்து உதவிகளையும் மணிப்பூர் அரசு செய்து வருகிறது” என்று பிரதமர் குறிப்பிட்டுள்ளார்
பிரதமர் அலுவலகம்
தமது வடகிழக்குப் பயணப் புகைப்படங்களைப் பிரதமர் பகிர்ந்து கொண்டுள்ளார்.
வடகிழக்கு இந்தியாவின் அழகினைப் புகழ்ந்துரைத்த பிரதமர் திரு நரேந்திர மோடி வடகிழக்குப் பயணங்களின் போது எடுத்த புகைப்படங்களை # MagnificentNortheast என்ற இன்ஸ்டாகிராமை பயன்படுத்திப் பகிர்ந்து கொள்ளுமாறு மக்களிடம் நேற்று வலியுறுத்தினார். தாமும் தமது புகைப்படங்களைப் பகிர்ந்து கொள்வதாக வாக்குறுதி அளித்தார்.
இன்று அவர் தமது வடகிழக்குப் பயணங்களின் புகைப்படங்களைப் பகிர்ந்திருக்கிறார்.
உங்களின் வடகிழக்குப் பயணப் புகைப்படங்களை # MagnificentNortheast என்ற இன்ஸ்டாகிராமைப் பயன்படுத்திப் பகிர்ந்து கொள்ளுமாறு உங்களிடம் நேற்று நான் வேண்டுகோள் விடுத்திருந்தேன்.
இப்போது எனது பக்கத்தில் சில படங்களை நான் பகிர்ந்து கொண்டிருக்கிறேன். நீங்கள் அவற்றைப் பாருங்கள்! https://t.co/HL4RbIyE9z
- நரேந்திர மோடி  பிப்ரவரி 09, 2019.
பிரதமர் அலுவலகம்
மொரோக்கோவில் ஏற்பட்ட நிலநடுக்கத்தால் உயிரிழந்தவர்களுக்கு பிரதமர் இரங்கல்
இந்தக் கடினமான நேரத்தில் இயன்ற அனைத்து உதவிகளையும் மொரோக்கோவுக்கு செய்ய இந்தியா தயாராக உள்ளதாக தெரிவித்தார்
மொரோக்கோவில் ஏற்பட்ட நிலநடுக்கத்தில் நேரிட்ட உயிரிழப்புக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இந்தக் கடினமான நேரத்தில் இயன்ற அனைத்து உதவிகளையும் மொரோக்கோவுக்கு செய்ய இந்தியா தயாராக உள்ளது என்றும் திரு மோடி கூறினார்.
இது தொடர்பாக எக்ஸ் சமூக ஊடக தளத்தில் பிரதமர் கூறியதாவது:
"மொரோக்கோவில் ஏற்பட்ட நிலநடுக்கத்தில் நேரிட்ட உயிரிழப்பை அறிந்து மிகுந்த வேதனையுற்றேன். இந்த துயரமான நேரத்தில், மொரோக்கோ மக்களுக்கு எனது ஆறுதலை தெரிவித்துக் கொள்கிறேன். தங்கள் அன்புக்குரியவர்களை இழந்தவர்களுக்கு இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன். இந்தக் கடினமான நேரத்தில் இயன்ற அனைத்து உதவிகளையும் மொரோக்கோவுக்கு செய்ய இந்தியா தயாராக உள்ளது.”
உள்நாட்டு விமானப் போக்குவரத்து அமைச்சகம்
முதலாவது ஹெலி எக்ஸ்போ இந்தியா மற்றும் சர்வதேச சிவில் ஹெலிகாப்டர் திட்ட ஆலோசனை தொடக்கம்
முதலாவது ஹெலி எக்ஸ்போ இந்தியா மற்றும் சர்வதேச சிவில் ஹெலிகாப்டர் திட்ட ஆலோசனை - 2017- ஐ புது தில்லியில் உத்தரகாண்ட சுற்றுலாத்துறை அமைச்சர் திரு. சத்பால் மகராஜாஜி தொடங்கி வைத்தார். சிவில் விமானப் போக்குவரத்துத் துறை செயலாளர் திரு. ஆர். என். சௌபே, பவன் ஹன்ஸ் தலைவர், நிர்வாக இயக்குநர் டாக்டர். பி. ப்பி. ஷர்மா மற்றும் பிரமுகர்கள் முன்னிலை வகித்தனர். இந்த விழாவில் பவன் ஹன்ஸின் ’ஏவியேஷன் டுடே’ என்ற முதல் இதழும் கூட தலைமை விருந்தினர்களால் வெளியிடப்பட்டது. இந்த விழாவில் பேசிய உத்தரகாண்ட சுற்றுலாத்துறை அமைச்சர், ஹெலிகாப்டர் சேவை என்பது சட்டம் ஒழுங்கு அமலாக்கத்திற்கும் வான் வழி ஆம்புலன்ஸ் சேவைக்கும் காட்டுத் தீயைக் கட்டுப்படுத்துவதற்கும் மிகப் பெரிய வாய்ப்பு வளமாக இருக்கும் என்றார். மேலும் சமயம் சார்ந்த இடங்கள் மற்றும் சுற்றுலாத் தலங்கள் அமைந்திருக்கும் கரடு முரடான குன்றுப் பகுதிகள் ஆகியவற்றிற்கு சிறந்த இணைப்பை ஏற்படுத்தித் தர முடியும் என்றும் கூறினார்.
விழாவில் பேசிய சிவில் விமானப் போக்குவரத்துத் துறை செயலாளர் திரு. ஆ. என், சௌபே, கடந்த மூன்று ஆண்டுகளில் உள்நாட்டு விமானப் பயணப்பிரிவில் இந்தியா 20% வளர்ச்சியை அடைந்துள்ளது. இது உலக சிவில் விமானப் போக்குவரத்துப் பிரிவில் அதிகபட்ச வளர்ச்சியாகும் என்றார். இருப்பினும் இந்த வளர்ச்சி விமானப் போக்குவரத்தை மட்டும் உள்ளடக்கியது. இந்தியாவில் ஹெலிகாப்டர் போக்குவரத்து மிகவம் குறைவு என்று அவர் கூறினார். தேசிய சிவில் விமானப் போக்குவரத்துக் கொள்கை இந்த இடைவெளியைக் குறைக்க முயற்சிக்கிறது என்றும் அவர் தெரிவித்தார். புதிய கொள்கையின்படி 5000 அடி உயரத்துக்கும் குறைவாக ஹெலிகாப்டர்கள் விண்வெளியில் ஒரு இடத்திலிருந்து மற்றொரு இடத்திற்கு ஏடிசி யின் முன் அனுமதி பெறாமலேயே பறந்து செல்லலாம் என்றார். தில்லிக்கும் – தேசியத் தலைநகர் பிராந்தியங்கள்  மற்றும் வடக்கு இந்திய மாநிலங்கள் இடையே ஹெலிகாப்டர் டாக்சி சேவையைத் தொடங்குவதற்கான வாய்ப்புகள் கண்டறிவதை விமானப் போக்குவரத்து முகமைகள் ஆரம்பிக்க வேண்டும் என்று திரு. சௌபே கூறினார்.
புதுதில்லியில் உள்ள பவன் ஹன்ஸ் ஹெலிகாப்டர் இறங்குதளமான ரோஹினியில் “தொடர்பை விரிவுபடுத்துதல்“ என்ற மையப் பொருளோடு பிஎச்டி தொழில் வர்த்தக சபையுடன் இணைந்து இரண்டு நாட்கள் நடத்தப்பட்ட முதலாவது ஹெலி எக்ஸ்போ இந்தியா மற்றம் சர்வதேச சிவில் ஹெலிகாப்டர் திட்ட ஆலோசனை – 2017க்கு சிவில் விமானப் ளேபாக்குவரத்து அமைச்சகத்தின் மினிரத்னா வான பவன்ஹன்ஸ் நிறுவனம் ஏற்பாடு செய்திருந்தது. தொழில் துறை மற்றும் பாதுகாப்புப் படைகளின் நிபுணர்கள், சர்வதேச சிவில் விமானப் போக்குவரத்து அமைப்பு மற்றும் சார்க் நாடுகளின் பிரதி நிதிகள் இந்தத் திட்ட ஆலோசனையில் கலந்து கொண்டனர்.
இந்த வளாகத்தில் கண்காட்சிக்கும் ஏற்பாடு செய்யப்பட்டிருந்தது. இரண்டாவது நாள் பொதுமக்கள் பார்வையிட்டனர். கண்காட்சிக்கு செல்லும் ஒருவர் ஹெலிகாப்டரில் தில்லி தர்ஷன் எனும் உல்லாச சவாரிக்கு முன் கூட்டியே பதிவு செய்யவும் வாய்ப்பு கிடைத்தது
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 128.76 கோடியைக் கடந்தது
நாட்டில் கடந்த 24 மணி நேரத்தில் 79,39,038 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 128.76 கோடியைக்  கடந்தது. 1,34,23,668 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 10,004 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,79,612 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். .
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 163 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 6,822 பேருக்குப் புதிதாக தொற்று ஏற்பட்டுள்ளது. கடந்த 558 நாட்களில் இது மிகக் குறைந்த அளவாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 95,014 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.27 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,79,384 கொவிட் பரிசோதனைகள் செய்யப்பட்டன. இதுவரை சுமார் 64.94 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 23 நாட்களில் 1 சதவீதத்திற்கும் குறைவாக நீடித்து, தற்போது 0.78 சதவீதமாக உள்ளது. தினசரித் தொற்று விகிதம் 0.63 சதவீதமாக பதிவாகியுள்ளது. இந்த எண்ணிக்கை தொடர்ந்து 64 நாட்களாக 2 சதவீதத்திற்குக் கீழே 99 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778689
பெண்கள் மற்றும் குழந்தை நலன் அமைச்சகம்
கொவிட்-19 முடக்க காலத்தில் குழந்தைகள் மற்றும் பெண்களுக்கு எதிராக ஏராளமான குற்றங்கள்: மத்திய அமைச்சர் தகவல்
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
திருமண வயது மற்றும் தாய்மையின் தொடர்பை ஆராய ஒரு குழு அமைக்கப்பட்டுள்ளது.  ஆரோக்கியம், மருத்துவ நலம் மற்றும் தாய் மற்றும் பிறந்த குழந்தை / குழந்தை / குழந்தையின் ஊட்டச்சத்து நிலை, கர்ப்பம், பிறப்பு மற்றும் அதற்கு பிந்தைய நிலை  குழந்தை இறப்பு விகிதம் , தாய்வழி இறப்பு விகிதம் , மொத்த கருவுறுதல் விகிதம் , பிறக்கும் போது பாலியல் விகிதம் , குழந்தை பாலியல் விகிதம்  போன்றவை மற்றும்  உடல்நலம் மற்றும் ஊட்டச்சத்து தொடர்பான இதர புள்ளி விவரங்கள் ஆகியவற்றை அடிப்படையாக கொண்டு இந்த குழு ஆய்வு செய்கிறது.
இந்த குழுவின் அறிக்கை அரசிடம் இன்னும் தாக்கல் செய்யப்படவில்லை.
கடந்த மார்ச் மாதத்திலிருந்து, குழந்தைகளுக்கு எதிரான பாலியியல் குற்றங்கள் அதிகளவில் நடந்துள்ளன.
தேசிய குற்ற ஆவண காப்பக தகவல் படி, கடந்த மார்ச் 1 தேதி முதல் கடந்த 18ம் தேதி வரை, தேசிய சைபர் குற்றப்பிரிவு இணையதளத்தில், குழந்தை ஆபாசபடங்கள்/பலாத்காரம் மற்றும் கூட்டு பலாத்காரம் தொடர்பாக மொத்தம் 13,244 புகார்கள் கொடுக்கப்பட்டுள்ளன.
தேசிய குழந்தைகள் உரிமை பாதுகாப்பு ஆணையம் தகவல் படி, கடந்த மார்ச் 1ம் தேதி முதல் ஆகஸ்ட் 31ம் தேதி வரை, குழந்தைகளுக்கு எதிரான பாலியியல் குற்றச்சாட்டு தொடர்பாக 420 புகார்கள் பெறப்பட்டுள்ளன.
குழந்தைகள் உதவி இந்திய அறக்கட்டளை தகவல் படி, குழந்தைகளுக்கு எதிரான பாலியியல் குற்றங்கள் தொடர்பாக 3941 புகார்கள் பெறப்பட்டுள்ளன.
காவல்துறை மற்றும் சட்டம் ஒழுங்கு ஆகியவை மாநிலங்கள் சம்பந்தப்பட்ட விஷயம். குழந்தைகளுக்கு எதிரான குற்றங்கள் மீது சட்டப்படி நடவடிக்கை எடுக்கப்பட்டு வருகிறது. இந்த குற்றங்கள் மீதான விசாரணைகளை விரைந்து முடிக்க மத்திய அரசு பல நடவடிக்கைகளை எடுத்து வருகிறது.
கொவிட்-19 முடக்கம் தொடங்கியதிலிருந்தே, பெண்களுக்கு எதிரான குடும்ப வன்முறைகள் பற்றி புகார் அளிக்க, தேசிய பெண்கள் ஆணையம் 7217735372 என்ற வாட்ஸ் ஆப் எண்ணை கடந்த ஏப்ரல் மாதம் தொடங்கியது. இதில் பெறப்பட்ட புகார்கள் காவல் துறைக்கு தெரிவிக்கப்பட்டு தேவையான உதவிகள் வழங்கப்பட்டன.
நாடு முழுவதும் கடந்த 6 மாதத்தில் பெண்களுக்கு எதிராக 4350 குடும்ப வன்முறை சம்பவ புகார்கள் பெறப்பட்டுள்ளன.
சமூக பாதுகாப்பு திட்டத்தின் கீழ், அங்கன்வாடி பணியாளர்களுக்கு, கீழ்கண்ட காப்பீடு திட்டங்கள் கொண்டுவரப்பட்டன.
பிரதமரின் ஜீவன் ஜோதி பீமா திட்டத்தின் கீழ் 18 வயது முதல் 50 வயது வரையிலான, அங்கன்வாடி பணியாளர்கள் மற்றும் உதவியாளர்கள் ரூ.2 லட்சம் மதிப்பிலான ஆயுள் காப்பீடு திட்டத்தில் சேர்க்கப்பட்டுள்ளனர்.
பிரதமரின் சுரக்ஸா பீமா யோஜனா திட்டத்தின் கீழ் அங்கன்வாடி பணியாளர்கள் மற்றும் உதவியாளர்கள் ரூ.2 லட்சம் மதிப்பிலான விபத்து காப்பீடு திட்டத்தில் சேர்க்கப்பட்டுள்ளனர். நிரந்தர ஊனம் ஏற்பட்டால் ரூ.1 லட்சம் கிடைக்கும்.
மாற்றியமைக்கப்பட்ட அங்கன்வாடி கார்யகர்த்தி பீமா திட்டம் மூலம 51 வயது முதல் அங்கன்வாடி பணியாளர்கள் ரூ.30 ஆயிரம் மதிப்பிலான ஆயுள் காப்பீடு திட்டத்தில் சேர்க்கப்பட்டுள்ளனர்.
பிரதமர் அலுவலகம்
புகழ்பெற்ற வயலின் கலைஞர் திரு டி என் கிருஷ்ணனின் மறைவுக்கு பிரதமர் இரங்கல்
புகழ்பெற்ற வயலின் கலைஞர் திரு டி என் கிருஷ்ணனின் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
‘‘புகழ்பெற்ற வயலின் கலைஞர் திரு டி என் கிருஷ்ணன் மறைவு, இசை உலகில் மிகப் பெரிய வெற்றிடத்தை ஏற்படுத்தியுள்ளது. அவரது படைப்புகள், பரந்த அளவிலான உணர்ச்சிகளையும், நமது கலாச்சாரங்களையும் அழகாக இணைத்தன. இளம் இசைக்கலைஞர்களுக்கு அவர் ஒரு சிறந்த வழிகாட்டியாகவும் இருந்தார். அவரது குடும்பத்தினருக்கும், அபிமானிகளுக்கும் இரங்கல்கள். ஓம் சாந்தி.’’ என பிரதமர் குறிப்பிட்டுள்ளார்.
••••••••••••••
(
புள்ளியியல் மற்றும் திட்ட அமலாக்கம் அமைச்சகம்
நாட்டின் வேலை வாய்ப்பு குறித்த அறிக்கை வெளியீடு
வேலைவாய்ப்பு நிலவர முன்னேற்றத்தை மதிப்பிடுவதற்காக, அரசு நிறுவனங்களின் நிர்வாக ஆவணங்களின் அடிப்படையில் கடந்த 2017-ஆம் ஆண்டு செப்டம்பர் முதல் 2020-ஆம் ஆண்டு டிசம்பர் வரை நாட்டின் வேலைவாய்ப்பு குறித்த அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் வெளியிட்டுள்ளது.
இதன் விவரம் கீழ்கண்ட இணைப்பில் உள்ளது
https://static.pib.gov.in/WriteReadData/userfiles/Payroll%20Reporting%20in%20India%2025012021.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700670
(Visitor Counter : 109
சிறுபான்மையினர் நலன் அமைச்சகம்
நலத்திட்டங்கள்
சிறுபான்மையினர் உட்பட சமுகத்தின் அனைத்து பிரிவினரின் நலனுக்காகவும், மேம்பாட்டிற்காகவும் பல்வேறு திட்டங்களை அரசு அமல்படுத்தியுள்ளது. குறிப்பாக, பொருளாதாரத்தில் நலிவடைந்த பிரிவினருக்காக, பிரதமரின் மக்கள் சுகாதார திட்டம் பிரதமரின் முத்ரா திட்டம், பிரதமரின் விவசாயிகள் வருவாய் ஆதரவு திட்டம், பிரதமரின் இலவச எரிவாயு சிலிண்டர் திட்டம், பிரதமரின் வீட்டுவசதித் திட்டம், பெண் குழந்தைகளை பாதுகாப்போம், பெண்குழந்தைகளுக்கு கற்பிப்போம் திட்டம் உள்ளிட்ட பல்வேறு திட்டங்கள் செயல்படுத்தப்படுகிறது. இதற்கிடையே சிறுபான்மையினர் நல அமைச்சகத்தின் சார்பில் சிறுபான்மையினர் வகுப்பைச் சேர்ந்த 6 பிரிவினருக்கு சமூக பொருளாதாரம் மற்றும் கல்வி அதிகாரமளித்தல் உள்ளிட்டவற்றிற்காக நாடு முழுவதும் பல்வேறு திட்டங்கள் அமல்படுத்தப்படுகிறது.
கல்வி அதிகாரமளித்தல் திட்டங்கள்:-
ஆண்டு வருமானம் ரூ. 6 லட்சத்திற்கும் குறைவாக உள்ள சிறுபான்மை குடும்பத்தைச்சேர்ந்த யுஜிசி- நெட் தேர்வில் தேர்ச்சிப்பெற்ற மாணாக்கர்களுக்கு மவுலானா ஆசாத் தேசிய கல்வி உதவித் தொகை கடந்த 2009-10ம் ஆண்டிலிருந்து வழங்கப்படுகிறது. இதில் 35 சதவீத நிதியுதவி மாணவிகளுக்கு அளிக்கப்படுகிறது.
வெளிநாட்டில் கல்வி கற்றல் திட்டத்தின் கீழ், ஆண்டு வருமானம் ரூ. 6 லட்சத்திற்கும் குறைவாக உள்ள சிறுபான்மை சமுதாய குடும்பத்தைச் சேர்ந்த மாணாக்கர்கள் வெளிநாட்டில் கல்வி பயில்வதற்காக வங்கிகளில் பெற்ற கல்விக் கடன் மீதான வட்டிக்கு மானியம் அளிக்கப்படுகிறது. இதில் 35 சதவீத நிதியுதவி மாணவிகளுக்கு வழங்கப்படுகிறது.
இத்தகவலை மத்திய சிறுபான்மை விவகாரங்கள் அமைச்சர் திருமதி ஸமிருதி இரானி மக்களவையில் எழுத்துப்பூர்வமாக தெரிவித்தார
பிரதமர் அலுவலகம்
உலக பேட்மிண்டன் சாம்பியன் பட்டப்போட்டி 2021-ல் வெள்ளிப் பதக்கம் வென்றதற்காக கிடாம்பி ஸ்ரீகாந்திற்கு பிரதமர் வாழ்த்து
உலக பேட்மிண்டன் சாம்பியன் பட்டப்போட்டி 2021-ல் வெள்ளிப் பதக்கம் வென்றதற்காக கிடாம்பி ஸ்ரீகாந்திற்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
“வரலாற்றுச் சிறப்புமிக்க வெள்ளிப் பதக்கத்தை வென்றதற்காக @srikidambi –க்கு வாழ்த்துகள். இந்த வெற்றி பல்வேறு விளையாட்டு வீரர்களும், பேட்மிண்டன் போட்டியில் மேலும் ஆர்வம் காட்டுவதற்கு உற்சாகம் அளிக்கும்” என்று தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மகாராஷ்டிராவின் சாந்த் துக்காராம் மஹாராஜ் பால்கி மார்க்கத்தில் வெற்றிகரமாக நடப்பட்ட 1,025 ஆலமரங்களில் 85% உயிர் பிழைத்துள்ளதாக திரு நிதின் கட்கரி கூறியுள்ளார்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி, 2022 பிப்ரவரி மற்றும் மார்ச் மாதங்களில், மகாராஷ்டிர மாநிலம், தேசிய நெடுஞ்சாலை 965ஜி பாரமதி-இந்தாபூர் பிரிவில் அமைந்துள்ள சாந்த் துக்காராம் மஹாராஜ் பால்கி மார்க்கத்தில் மரம் நடும் திட்டத்தை மேற்கொண்டோம் என்று ட்வீட் செய்துள்ளார். இந்தத் திட்டத்தின் போது, 1,025 ஆலமரக்கன்றுகளை நட்டதில், தற்போது, 870 மரங்கள்  உயிர் பிழைத்துள்ளன என்று அவர் கூறியுள்ளார்.
நடப்பட்ட மரக்கன்றுகள் ஒவ்வொரு நாளும் வலுவான, பசுமையான, ஆரோக்கியமான வளர்ச்சியை அடைந்துள்ளன என்று திரு கட்கரி கூறியுள்ளார். இந்தத் திட்டம் சுற்றுச்சூழலைப் பாதுகாக்க உதவியதுடன் மட்டுமல்லாமல், சாலையில் பயணிப்பவர்களுக்கு ஒரு இனிமையான காட்சி அனுபவத்தையும் வழங்கியுள்ளது என்று அவர் தெரிவித்துள்ளார்.
மத்திய அமைச்சரவை
இந்தியா மற்றும் கொரிய குடியரசு இடையே ஸ்டார்ட்அப் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
ஸ்டார்ட்அப் துறையில் இந்தியா மற்றும் கொரியா இடையேயான ஒத்துழைப்பு குறித்த புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பின்னேற்பு ஒப்புதல் அளிக்கப்பட்டுள்ளது. இந்த புரிந்துணர்வு ஒப்பந்தம் பிப்ரவரி 2019-ல் கையெழுத்திடப்பட்டது.
இந்த புரிந்துணர்வு ஒப்பந்தம், இருநாடுகளிலும் ஸ்டார்ட் அப் துறையில் உள்ள உறவை மேம்படுத்தும் என்பது குறிப்பிடத்தக்கது.
அறிவியல் மற்றும் தொழில்நுட்பத்துறை
ஸ்டார்ட் அப் இந்தியா நடவடிக்கையை தொடக்கத்திலேயே நிறுவனங்களுடன் இணைக்க வேண்டும் : மத்திய அமைச்சர் டாக்டர் ஜிதேந்திர சிங்
ஸ்டார்ட் அப் இந்தியா நடவடிக்கையை தொடக்கத்திலேயே நிறுவனங்களுடன் இணைத்து சமமான பங்குதாரராக கொண்டு செயல்பட்டால் தான் நிலையான வளர்ச்சி அடைய முடியும் என்று பிரதமர் அலுவலகம், பணியாளர் நலன், பொது மக்கள் குறை தீர்வு, ஓய்வூதியம், அணுசக்தி துறை மற்றும் விண்வெளித்துறை
இணையமைச்சர் 
டாக்டர் ஜிதேந்திர சிங் கூறியுள்ளார்.
குஜராத்தில் உள்ள அகமதாபாத்தில் மத்திய-மாநில அறிவியல் மாநாட்டை பிரதமர் மோடி தொடங்கி வைத்தார். அந்த நிகழ்வின் ஒரு பகுதியாக நடைபெற்ற கூட்டத்தில் கலந்து கொண்ட மத்திய அமைச்சர், மாநிலங்களில் புத்தாக்க மையங்களை ஏற்படுத்த மத்திய அரசு அனைத்து நடவடிக்கைகளையும் மேற்கொள்ளும் என்றார்.
ஆராய்ச்சி , ஸ்டார்ட் அப் இந்தியா நடவடிக்கை, பாடத்திட்டங்கள் மற்றும் தொழில் நிறுவனங்கள் போன்றவற்றை ஒருங்கிணைத்தால் தான் இளம் புத்தாக்க சிந்தனை கொண்டவர்களை ஈர்க்க முடியும் என்றும் அவர்கள் மூலமே புதிய தொழில் நுட்பத்துடன் கூடிய பொருட்களை தயாரித்து உலகிற்கு சவால் விட முடியும் என்று மத்திய அமைச்சர் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1858306
•••••••••••••
(Visitor Counter : 100
சுற்றுச்சூழல் மற்றும் வனத்துறை அமைச்சகம்
சுற்றுச்சூழல், வனம் மற்றும் பருவநிலை மாற்ற அமைச்சகம் 29 வது உலக ஓசோன் தினத்தை கொண்டாடியது
மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் சார்பில்,29வது உலக ஓசோன் தினம் கொண்டாடப்பட்டது. 1987ஆம்ஆண்டு இந்த நாளில் நடைமுறைக்கு வந்த ஓசோன் சிதைவு பொருட்களின் உற்பத்தி மற்றும் நுகர்வை படிப்படியாக நிறுத்துவதற்கான சர்வதேச சுற்றுச்சூழல் ஒப்பந்தமான மான்ட்ரியல் நெறிமுறை கையெழுத்திடப்பட்டதை நினைவுகூரும் வகையில் ஒவ்வொரு ஆண்டும் செப்டம்பர் 16 ஆம் தேதி உலக ஓசோன் தினம் கொண்டாடப்படுகிறது. ஓசோன் படலத்தின் சிதைவு குறித்தும், அதை பாதுகாக்க எடுக்க வேண்டிய நடவடிக்கைகள் குறித்தும் மக்களிடையே விழிப்புணர்வை ஏற்படுத்துவதற்காக ஆண்டுதோறும் உலக ஓசோன் தினம் கடைபிடிக்கப்படுகிறது.இந்திய அரசின் சுற்றுச்சூழல், வனம் மற்றும் பருவநிலை மாற்ற அமைச்சகத்தின் ஓசோன் செல் 1995 ஆம் ஆண்டு முதல் தேசிய மற்றும் மாநில அளவில் உலக ஓசோன் தினத்தை கொண்டாடி வருகிறது.
உலக ஓசோன் தினம் 2023 இன் கருப்பொருள் "மான்ட்ரியல் நெறிமுறை: ஓசோன் படலத்தை சரிசெய்தல் மற்றும் காலநிலை மாற்றத்தைக் குறைத்தல்" என்பதாகும்.
மத்திய சுற்றுச்சூழல், வனம் மற்றும் பருவநிலை மாற்றத்துறை செயலாளர் லீனா நந்தன் சிறப்பு விருந்தினராகக் கலந்து கொண்டார். இந்த நிகழ்வில் உரையாற்றிய அவர், மான்ட்ரியல் நெறிமுறையை செயல்படுத்துவதில் இந்தியா சுறுசுறுப்பாக உள்ளது என்பதை வலியுறுத்தினார் மற்றும் அதன் சாதனைகளை எடுத்துரைத்தார்.
ஹைட்ரோபுளோரோகார்பன்களை  படிப்படியாக ஒழிப்பதற்கான மான்ட்ரியல் நெறிமுறையின் கிகாலி திருத்தத்தை செயல்படுத்துவதற்கு தயாராகி வரும் புதிய முன்முயற்சிகள். அமைச்சகத்தால் ஏற்பாடு செய்யப்பட்ட போட்டிகளில் அமோக வரவேற்பைப் பெற்றமைக்காக சிறுவர்களை அவர் பாராட்டினார். மத்திய சுற்றுச்சூழல் அமைச்சகத்தின் பிற முன்முயற்சிகளான லைஃப் மிஷன் மற்றும் சுற்றுச்சூழலைப் பாதுகாப்பதற்கான பல்வேறு செயல்பாடுகளுக்கு இடையேயான ஒருங்கிணைப்புகள் குறித்தும் சிறப்பு விருந்தினர் எடுத்துரைத்தார்.
யு.என்.இ.பி இந்தியா அலுவலகத்தின் தலைவர் திரு அதுல் பாகாய் மற்றும் யு.என்.டி.பி இந்தியா அலுவலகத்தின் துணை பிரதிநிதி திருமதி இசபெல்லா ட்சான் ஆகியோரும் பங்கேற்பாளர்களிடையே உரையாற்றினர்.
உலக ஓசோன் தினம் பூமியில் உயிர் வாழ்வதற்கு ஓசோன் முக்கியமானது மட்டுமல்ல, எதிர்கால சந்ததியினருக்காக ஓசோன் படலத்தை நாம் தொடர்ந்து பாதுகாக்க வேண்டும் என்பதை நமக்கு நினைவூட்டுகிறது.
சிறப்பு சேவைகள் மற்றும் கட்டுரைகள்
கோயம்புத்தூர் வேளாண் ஆராய்ச்சி மைய விஞ்ஞானிகளுக்கு தேசிய தண்ணீர் விருது
இந்திய வேளாண் ஆராய்ச்சிக் குழு-கரும்பு இனப்பெருக்க நிறுவனம், கோயம்புத்தூரை சேர்ந்த விஞ்ஞானிகள் தேசிய தண்ணீர் விருதுகள்-2019-இல் முதல் பரிசை வென்றிருக்கிறார்கள்.
"மண் ஈரப்பதக் காட்டி மற்றும் நீர்ப்பாசன நீர் மேலாண்மையில் அதன் செயல்பாடு" என்னும் தலைப்பிலான பணிக்காக டாக்டர் கே ஹரி, டாக்டர் டி புத்திர பிரதாப், டாக்டர் பி முரளி, டாக்டர் ஏ ரமேஷ் சுந்தர் மற்றும் டாக்டர் பி சிங்காரவேலு ஆகியோர் இந்த பரிசை பெற்றிருக்கிறார்கள்.
இந்திய அரசின் ஜல் சக்தி அமைச்சகத்தின் நீர்வளங்கள், ஆறுகள் மேம்பாடு மற்றும் கங்கை புத்தாக்கத் துறையால் 'சிறந்த ஆராய்ச்சி/புதுமை/நீர் சேமிப்பில் புதிய தொழில்நுட்பத்தைப் பயன்படுத்துதல்' என்னும் பிரிவில் இந்தப் பரிசு வழங்கப்பட்டுள்ளது.
மத்திய ஜல் சக்தி அமைச்சர் திரு கஜேந்திர சிங் செகாவத் மற்றும் இணை அமைச்சர் திரு ரத்தன் லால் கட்டாரியா ஆகியோர் முன்னிலையில், 2020 நவம்பர் 11-12 ஆகிய தேதிகளில் நடைபெற்ற விருது வழங்கும் விழாவை குடியரசு துணைத் தலைவர் திரு எம் வெங்கையா நாயுடு துவக்கி வைத்தார். இந்த நிகழ்ச்சி இணையம் மூலம் ஒளிபரப்பப்பட்டது.
ரூபாய் இரண்டு லட்சம் ரொக்கப் பரிசையும், பட்டயம் ஒன்றையும் தங்களது பணிக்காக இந்திய வேளாண் ஆராய்ச்சிக் குழு-கரும்பு இனப்பெருக்க நிறுவனம், கோயம்புத்தூரை சேர்ந்த விஞ்ஞானிகள் பெற்றிருக்கிறார்கள்.
இந்த விஞ்ஞானிகள் கண்டுபிடித்துள்ள மண் ஈரப்பதக் காட்டி (Soil
Moisture Indicator - SMI), என்னும் பயனருக்கு நட்பான, எளிய உபகரணம், நீர்ப்பாசனத்தை திட்டமிடும் போது ஈரப்பதத்தை மதிப்பிடுவதில் விவசாயிகளுக்கு உதவும். இதன் மூலம் குறிப்பிட்ட அளவு தண்ணீரை சேமிக்க முடியும்.
கண்டுபிடிப்பிற்காகவும், விருது வென்றதற்காகவும் இந்திய வேளாண் ஆராய்ச்சிக் குழு-கரும்பு இனப்பெருக்க நிறுவனத்தின் இயக்குநர் திரு பக்ஷி ராம் விஞ்ஞானிகளைப் பாராட்டினார்.
இது குறித்த மேலும் விவரங்களை கீழ்கண்ட இணைப்புகளில் பெறலாம்:
https://sugarcane.icar.gov.in/index.php/en/home/1157-soil-moisture-indicator
https://caneinfo.icar.gov.in/Gallery/SMI%20web%20bulletin%20for%20CaneInfo.pdf